**Å vurdere eigen tekst**

Bruk desse spørsmåla til å gå gjennom teksten din.

1. Sei kort kva teksten du har skrive, handlar om.
2. Fortel korleis du har strukturert teksten. Bruk omgrep som overskrift, innleiing, hovuddel, avslutting. Sei også noko om korleis du har bygd opp hovuddelen i teksten. For eksempel: Når det gjeld hovuddelen i teksten min, så prøvde eg å skrive i [tematiske avsnitt](https://skrivesenteret.no/ressurs/hvordan-skrive-tematiske-avsnitt/), som til dømes her.
3. Gå gjennom oppgåveordlyden og vis korleis du har svara på dei ulike delane av oppgåva.
4. Kva er du fornøgd med i teksten din? Ta gjerne utgangspunkt i nokre av momenta under, og vis til konkrete døme, setningar og avsnitt i teksten.

Eg er fornøgd med

* at eg har svara på alle delane av oppgåva ...
* at eg har fått vist fram fagkunnskapen min om ...
* den tematiske samanhengen i oppgåva
* strukturen i oppgåva og måten teksten er sett opp på
* tekstbindinga og den språklege flyten i oppgåva
* at eg viser god rettskriving, som til dømes her ...

1. Sei litt om korleis du tok i bruk tilgjengelege hjelpemiddel under skrivinga, som til dømes læreboka i norsk, anna fagmateriell, den digitale ordboka på nett, m.m.
2. Reflekter rundt kva du synest har vore utfordrande ved å skrive teksten, og kva du har lært undervegs i skriveprosessen. Ta gjerne utgangspunkt i momenta i spørsmål 4.
3. Ta utgangspunkt i erfaringa di med å skrive denne teksten, og skriv nokre tips til deg sjølv som du kan bruke neste gong du skal jobbe med ein tilsvarande tekst.